GiliGold/VAD_KnessetCorpus huggingface dataset:
מירי רגב: רק כשאדם שבע הוא יכול לתרום לחברה.
מירי רגב: כשאני מדברת על הצלת מזון אני מדברת גם על הצלת הסביבה.
מירי רגב: כשאנחנו מבינים את העבודה הנפלאה שאתם עושים באיסוף מזון שהוא מזון טוב, אבל בגלל פגם כזה או אחר הוא לא מגיע אל האזרחים, והוא מושמד בצורה כזאת או אחרת, ברור לחלוטין שזה פוגע בסביבה.
מירי רגב: אחת העקרונות שאני משלבת בוועדת הפנים והגנת הסביבה זה שילוב של אדם וסביבה.
מירי רגב: כי רק בשילוב הנכון בין אדם לבין סביבה אנחנו נוכל לתרום גם לאדם וגם סביבה.
מירי רגב: אין כמו סוגיה של מזון כדי לעסוק בסוגיה החשובה הזאת כי היא תורמת לכולם.
מירי רגב: היא תורמת לכך שאדם יהיה פחות רעב, שהוא יהיה שבע, שהוא יכול להיות שמח, ולהיות אדם מועיל לחברה; והיא תורמת לסביבה שתהיה סביבה טובה ובריאה לאדם.
מירי רגב: אין כמו אדם בריא בסביבה בריאה, אדם שמסייע לסביבה, והסביבה שתומכת באדם.
מירי רגב: לכן חשבתי שהשילוב שלכם פה בוועדה הוא שילוב מצוין.
מירי רגב: ועדת הפנים והגנת הסביבה פתוחה לכל סוגיה שתרצו להעלות כאן, שתחשבו שנוכל לקדם אותה.
מירי רגב: ברמה האישית אני גם חברת כנסת חברתית שסוגיות חברתיות חשובות לי מאוד וגם מתוקף תפקידי כיושבת ראש ועדת הפנים והגנת הסביבה הנושאים הסביבתיים מתחברים מאוד טוב לסוגיה החברתית הזאת.
מירי רגב: גם השר להגנת הסביבה פועל רבות ומשלב יפה מאוד את הסוגיה הסביבתית עם הסוגיה החברתית.
מירי רגב: אנחנו רואים את המתאם הגבוה שכשיש נזקים סביבתיים זה משפיע מידית על אנשים חלשים.
מירי רגב: אנשים חזקים יותר נמצאים בסביבה יותר בריאה.
מירי רגב: לכן השילוב הזה הוא מאוד נכון, מבחינתי, והוועדה פתוחה לכל נושא ולכל סוגיה שאתם רוצים לקדם.
מירי רגב: אני אשמח לקדם אותה גם בדיונים, והם לא חייבים להיות דיונים מהירים ולא הצעות לסדר.
מירי רגב: אתם לא צריכים את הנשיאות שתאשר דיונים אצלי בוועדה.
מירי רגב: כל סוגיה שאתם חושבים שאנחנו צריכים לקדם בדיון נקודתי או בוועדת משנה או בסדרת דיונים אני אשמח לסייע לכם.
מירי רגב: הבמה שלכם.
יחיאל חיליק בר: תודה, גברתי היושבת-ראש.
יחיאל חיליק בר: קודם כול אני מסכים אתך.
יחיאל חיליק בר: גם אם לא תמיד אנחנו רואים עין בעין בנושאים רמי עולם – המדיניים – הרי שבנושאים החברתיים, בנושא של חמלה ורווחה את אחת המובילות, ואני ממש מודה לך.
יחיאל חיליק בר: אני גם יודע שלא היה פשוט לא ברמה האישית וגם לא ברמה של הוועדה לארח אותנו אז אני רוצה להודות לך, גברתי, חברת הכנסת רגב, וכמובן לאורלי שותפתי ולשולי; וגם לאילנה שפר קארו ולענת ולכל החבר'ה של "לקט ישראל" שעושים עבודה מדהימה.
יחיאל חיליק בר: אני אקצר כי כמו בכל ועדה יש ממש מעט זמן לפני שאנחנו רצים לוועדה הבאה.
יחיאל חיליק בר: אבל את נגעת בנקודה המרכזית.
יחיאל חיליק בר: דוח שפורסם ב-2008 קבע שלמעלה משליש מהילדים בישראל רעבים.
אורלי לוי אבקסיס: מה 2008?
אורלי לוי אבקסיס: לפני כמה ימים.
יחיאל חיליק בר: לא, בדוח של האו"ם.
יחיאל חיליק בר: גם יוניס"ף עכשיו - - -
יחיאל חיליק בר: בשבוע שעבר פורסם דוח שהיה בעקבות משבר 2008.
יחיאל חיליק בר: 35.6% מהילדים רעבים.
יחיאל חיליק בר: ארגון "לקט ישראל" שמוביל יחד עם ארגון המזון העולמי את נושא הצלת מזון ואיסוף מזון זה ארגון שעושה עבודת קודש.
יחיאל חיליק בר: אני לא יודעת אם סיירת אצלם פעם; אם לא, אני ממש ממליץ לך.
מירי רגב: אלונה לא הזמינה אותי.
יחיאל חיליק בר: אלונה, אם יש מישהו שאתם צריכים להזמין לשם זאת חברת הכנסת מירי רגב.
<אלונה שפר קארו: יטופל לאלתר.
יחיאל חיליק בר: אני הייתי שם.
יחיאל חיליק בר: ראיתי את הטונות של הלקטים החקלאיים והאחרים שנאספים ומחולקים להרבה מאוד מוסדות צדקה, אבל גם ניתנים בפרויקט - - - לילדים רעבים בצורה אנונימית שלא תשפיל אותם.
יחיאל חיליק בר: ילד שלא יכול לקבל את זה מאימא ומאבא שלו מקבל את זה בצורה אישית כאילו היא באה מהבית, ולא שהילדים האחרים יידעו שמישהו נותן להם את זה.
יחיאל חיליק בר: אבל הדבר הכי יפה הוא של"לקט ישראל" עולה שקל אחד כדי ללקט ולאסוף את המזון הזה שמגיע לבן-אדם, והבן אדם שמקבל אותו מקבל ארוחה של 10-12 שקלים.
יחיאל חיליק בר: מפעל צדקה – אני אפילו לא יודע איך לתאר אותו – מדהים, שאנחנו מקווים להעביר בחוק גם בעזרתך – חוק מודל הצלת המזון.
יחיאל חיליק בר: נדאג לחוקק את היכולת לאסוף מזון באופן חוקי, לפזר אותו.
יחיאל חיליק בר: ניתן הגנה משפטית לעמותות שירצו לעשות את זה.
מירי רגב: החוק כבר קיים?
אורלי לוי אבקסיס: הוגש.
יחיאל חיליק בר: הנחנו אותו אתמול.
יחיאל חיליק בר: אנחנו יודעים שאת תהיי חלק מאלה שיעזרו לנו עם החוק הזה שיסדיר הצלה ואיסוף של מזון - -
מירי רגב: בשמחה.
יחיאל חיליק בר: - - כמו שיש במדינות רבות בעולם, אפילו בארה"ב זה חוק פדרלי.
יחיאל חיליק בר: אני מקווה שאנחנו נהיה המדינה הבאה לעשות את זה.
יחיאל חיליק בר: אז גברתי, תודה לך.
יחיאל חיליק בר: אנחנו נשאיר גם זמן לאורלי ולנציגי הארגון לפני שנברח מפה.
אורלי לוי אבקסיס: תודה לגברתי היושבת ראש על כך שפינתה את זמנה היקר של הוועדה כדי לדון גם בנושאים הללו.
אורלי לוי אבקסיס: הנושא הזה הוא ראשון במעלה, כי ילד רעב הוא ילד שלא יכול להיות מרוכז בבית-הספר, הוא ילד שלא מתפתח כראוי.
אורלי לוי אבקסיס: הצורה הבסיסית ביותר של עוני – ואנחנו מדברים על כ-900,000 ילדים במדינת ישראל שחיים מתחת לקו העוני – הוא אוכל; הרצון להשביע את הרעב הקיומי הזה כדי לשרוד.
אורלי לוי אבקסיס: זה הדבר הבסיסי ביותר.
אורלי לוי אבקסיס: אבל ילדים עניים הם לא רק רעבים לאוכל; הם רעבים לתרבות, הם רעבים לספר, הם רעבים ליכולת לצאת עם החברים שלהם לטיולים שנתיים כי ההשתתפות העצמית נמנעת.
אורלי לוי אבקסיס: יכולים להגיד שההורים שלהם ייצאו לעבוד, אבל אנחנו יודעים שרוב העניים החדשים הם עניים עובדים.
אורלי לוי אבקסיס: זאת אומרת שני הורים עובדים, והילדים מתחת לקו העוני כאשר המשפחה קורסת תחת הנטל של שכר דירה מטורף שעולה כל יום.
אורלי לוי אבקסיס: חיליק הוא חבר גם בשדולת שוכרי הדירות וגם את, חברת הכנסת זנדברג, בשדולת הדיור הציבורי.
אורלי לוי אבקסיס: אנחנו עדים לכשל רב מערכתי בכל הטיפול בסוגיות החברתיות במדינת ישראל.
אורלי לוי אבקסיס: לכן אני כל כך מברכת על ארגון כמו "לקט ישראל" שנותן את הבסיס הראשוני לעוני שהוא הרעב, להשביע את הרעב.
אורלי לוי אבקסיס: ועדיין הם בעצמם קורסים.
אורלי לוי אבקסיס: הם לא יכולים לספק את הדרישה שרק הולכת וגדלה.
אורלי לוי אבקסיס: הנתונים האחרונים רק מראים שכדור השלג הזה הולך ומתעצם.
אורלי לוי אבקסיס: ביום המיוחד הזה אנחנו עושים בכל ועדות הכנסת כמעט דיונים רלוונטיים.
אורלי לוי אבקסיס: בקרוב גם יהיה אצלי בוועדה לזכויות הילד על נושא הכריכים.
אורלי לוי אבקסיס: "לקט ישראל" מחלקים כ-8,000 כריכים בריאים באנונימיות שעליהם עמלים מתנדבים.
אורלי לוי אבקסיס: אבל תחשבו – 8,000 ילדים.
אורלי לוי אבקסיס: איפה הפער?
אורלי לוי אבקסיס: 900,000 ילדים מתחת לקו העוני – כמה זה?
אורלי לוי אבקסיס: זה טיפה בים.
אורלי לוי אבקסיס: את זה אנחנו רוצים לשנות.
אורלי לוי אבקסיס: פה יש גם אחריות למדינה.
אורלי לוי אבקסיס: הרי אבסורד שלפעמים באים לחקלאי ואומרים לו, עמלת, עבדת עונה שלמה, יש לך יבול, אבל אתה תשמיד כך וכך טונות כדי שלא יורידו את מחיר השוק.
אורלי לוי אבקסיס: והם נאלצים להשמיד גם פירות וירקות טובים.
אורלי לוי אבקסיס: מה הבעיה לקחת אותם ולתת אותם לאותם ארגונים?
אורלי לוי אבקסיס: דרך אגב, "לקט ישראל" עובדים עם 170 עמותות שלהן הם מספקים כ-140,000 מנות.
אורלי לוי אבקסיס: מדינת ישראל מתהדרת.
אורלי לוי אבקסיס: אם היינו מסתכלים בדוח האחרון של האו"ם בנושא ילדים עניים היינו מגלים שלא רק שאנחנו במקום הרביעי בעולם מבחינת הילדים הרעבים במדינות המפותחות בעולם, אלא במדינות המפותחות בעולם, אלא מי נמצא במצב הרבה יותר טוב מאתנו?
אורלי לוי אבקסיס: אצלנו יש 35.6% ילדים עניים במדינת ישראל; במצב הרבה יותר מאתנו בקנה מידה אחיד, לא לפי הנתונים שלנו, בצ'ילה – 21%.
אורלי לוי אבקסיס: הם הצליחו לצמצם בלמעלה מ-10% את העוני בקרב הילדים.
אורלי לוי אבקסיס: איך הם עשו את זה?
אורלי לוי אבקסיס: בהתערבות ממשלתית.
אורלי לוי אבקסיס: ללא התערבות ממשלתית, ללא הבנה של הצורך הבסיסי הזה הילדים האלה גם לא היו מועילים לחברה.
אורלי לוי אבקסיס: את התחלת בנושא הזה – אז "נפש בריאה בגוף בריא".
אורלי לוי אבקסיס: כדי להתפתח ילד צריך את אבות המזון, צריך את הסיבים התזונתיים, צריך את הפנאי כדי לשבת וללמוד בלי שהבטן מקרקרת לו ובלי להסתכל על החבר שלו שאוכל את הארוחה החמה; כי גם ההזנה בבתי-הספר, יש בה השתתפות עצמית של המשפחה.
אורלי לוי אבקסיס: אבל לא תמיד אנשים יכולים להרשות את זה לעצמם.
אורלי לוי אבקסיס: אנחנו אומרים – זאת אחריות המדינה, אלה המוחות שלנו, זה הפוטנציאל החברתי של המדינה.
אורלי לוי אבקסיס: תפספס את אותו ילד – סביר להניח שהוא ביצר ההישרדות ילך למקומות שאנחנו לא רוצים שהוא יגיע אליהם, ואחר כך תוציא כפול ומכופל כדי לשקם אותו.
אורלי לוי אבקסיס: בואו לא נשקם, בואו נבין את אחריות המדינה, בואו נבין מה אנחנו צריכים לעשות.
אורלי לוי אבקסיס: לכן הצעת החוק הזאת היא הצעת חוק כל-כך חשובה אבל היא רק פסיק ממה שניתן לעשות.
אורלי לוי אבקסיס: אני אשאיר את הזמן לשאר.
יחיאל חיליק בר: אנחנו יושבים בוועדה להגנת הסביבה של הכנסת, וצריך להבין דבר אחד מאוד פשוט: בכל פעם שלא תורמים מזון משמידים אותו.
יחיאל חיליק בר: כל פעם כשמשמידים מזון טומנים אותו באדמה, והמשמעות של הטמינה באדמה זה פליטת גזים רעילים, שלא לדבר על אריזות של מוצרים שגם יכולים לפגוע בסביבה.
מירי רגב: בלי קשר לוועדה.
מירי רגב: זה ברור כאן.
תמר זנדברג: לא רק זה, חיליק.
תמר זנדברג: אמרתי את זה בוועדה הקודמת.
תמר זנדברג: עוד לפני הזבל ועוד לפני המִחזור קיימוּת זה שימוש חוזר.
תמר זנדברג: לחיות ממה שיש.
תמר זנדברג: יש משהו מוזר ומופרך שהחברה הולכת ליותר שפע, ודווקא אז הפערים גדלים, ויש יותר עניים.
תמר זנדברג: אני באה מאסכולה – וגם כולכם כאן – שזאת אחריות המדינה וזאת מדיניות.
תמר זנדברג: העוני זה לא אסון טבע, זה לא ירד מהשמים.
תמר זנדברג: זאת תוצאה של מדיניות ארוכת שנים בדיור הציבורי, ברווחה ובחינוך ובכל מה שדיברנו.
תמר זנדברג: אבל אחרי שהגענו למצב הזה אחרי שיש פעילות כזאת שלוקחת 40% מהמזון שמיוצר, הושקעה בו האנרגיה, הודפסו האריזות, הוא קיים, הוא ישנו, והוא פשוט הולך לפח – זה הדבר הכי לא מקיים והכי אנטי סביבתי ואנטי אנושי לא בגלל הפסולת, אלא בגלל השימוש, שזה קיים ולא משתמשים בזה.
תמר זנדברג: אורח חיים הרבה יותר מקיים זה קודם כול ליהנות ולהשתמש במה שיש לפני שהולכים לייצר עוד.
מירי רגב: אלונה, בבקשה.
<אלונה שפר קארו: קודם כול אני רוצה להודות לך שהקדשת לנו זמן.
<אלונה שפר קארו: אני אעשה את זה קצר.
<אלונה שפר קארו: אני גם מודה לחברי הכנסת שחיים את זה, והם ידענים ומובילים.
<אלונה שפר קארו: נראה לי שאין לנו מה להוסיף.
<אלונה שפר קארו: אני הצטרפתי לארגון המדהים הזה כי זה התגלמות של צדק חברתי, סביבתי שאין כדוגמתו.
<אלונה שפר קארו: למעשה, באנו לפה להעלות למודעות את יום המזון הבינלאומי שהוא יום מזון עולמי שהמטרה שלו היא להעלות את המודעות לבעיה שדיברתם עליה פה.
<אלונה שפר קארו: "לקט ישראל" הוא ארגון לוגיסטי; ארגון שההתמחות שלו והמומחיות שלו היא בהעברת עודפי מזון מהמקום שבו יש עודף למקום שבו יש חוסר.
<אלונה שפר קארו: זה ארגון שמנוהל לפי כל הכללים של ארגון עסקי, top of the art מבחינת שרשרת הקירור, החימום, ההובלה, המשאיות, האיסוף – ארגון מאוד רציני.
<אלונה שפר קארו: הוא מספק מזון ל-180 עמותות ברחבי הארץ.
<אלונה שפר קארו: המזון מגיע ל-140,000 נזקקים; הוא מחלק כריכים ל-8,000 ילדים.
<אלונה שפר קארו: אלה נתונים מאוד מרשימים.
<אלונה שפר קארו: הבעיה הזאת היא מיקרוקוסמוס של בעיה עולמית.
<אלונה שפר קארו: בעולם כולו יש בעיה של בזבוז מזון.
<אלונה שפר קארו: אנחנו רואים ששליש מהמזון במדינות המפותחות מושלך אחרי שהוא מגיע לצרכן; במדינות מתפתחות חצי מהמזון מושלך לפני שהוא מגיע לצרכן.
<אלונה שפר קארו: הסיבות הן שונות.
<אלונה שפר קארו: אבל בסופו של דבר אנחנו רואים שכמויות אדירות של מזון מושלך גם ברמה הגלובלית וגם במדינת ישראל – מזון בשווי של 1.3 מיליארד שקל מושלך לפח מדי שנה.
<אלונה שפר קארו: בזמנו במשרד להגנת הסביבה עשינו מחקר כי ראינו את המזון הזה מגיע למטמנות וממלא אותן וגורם לנזקים סביבתיים.
<אלונה שפר קארו: עשינו את הקמפיין הזה של טל פרידמן שקרא לאנשים, תקנו פחות, אתם לא צריכים לקנות ולזרוק לפח.
<אלונה שפר קארו: כשעשינו את המחקר נדה
<אלונה שפר קארו: מנו שאנשים זורקים רבע עד חצי מכמות המזון שהם רוכשים.
<אלונה שפר קארו: מגיע יום שישי, המקרר נפתח, וכל מה שפג תוקף מושלך, והמטמנות מתמלאות.
<אלונה שפר קארו: זה מזון בשווי של מאות מיליוני שקלים שניתן להציל אותו.
<אלונה שפר קארו: כמובן, המשאבים המבוזבזים הנוספים שהעלויות שלהם אדירות.
תמר זנדברג: אתם אוספים גם מבתים?
<אלונה שפר קארו: לא.
<אלונה שפר קארו: אנחנו לא אוספים מבתים.
<אלונה שפר קארו: אני בהתחלה לא הבנתי – מה, אוספים משולחנות אוכל שלא אכלו?
<אלונה שפר קארו: זה ממטבחים גדולים ומסודרים של מלונות, של צבא.
תמר זנדברג: אתם מכירים בעולם גם אופן של איסוף פרטי שבאופן קהילתי אוספים למקום מרוכז או אוספים מבתים?
<אלונה שפר קארו: יכול להיות שזה השלב הבא.
<אופירה איילון: יש בזה נושא של היגיינה.
<אלונה שפר קארו: תכף ד"ר אופירה איילון - -
מירי רגב: התחלנו באיחור.
מירי רגב: אני אתן לך להשלים את הדברים שלך, ואני אסכם.
<אלונה שפר קארו: אלה נתוני הצלת המזון של "לקט ישראל": 1.5 מיליון ארוחות חמות; 9,500 טון של פירות וירקות – תרומות מחקלאים; 800 טון מזון מהתעשייה; 1,500 טון מסעדות בגידול עצמי; השווי הוא אדיר – עשרות מיליוני שקלים.
<אלונה שפר קארו: הצעת החוק – חברי הכנסת הזכירו אותה.
<אלונה שפר קארו: אנחנו מודים לכם, ונשמח אם תתגייסו.
<אלונה שפר קארו: כמובן, אלה חברי הכנסת המובילים שמתגייסים.
מירי רגב: תודה לכם, חיליק ואורלי, על ציון היום החשוב הזה.
מירי רגב: כפי שאמרתי הקשר בין אדם לסביבה הוא קשר מתבקש.
מירי רגב: הוא נעשה בוודאי בוועדה הזאת, ועדת הפנים והגנת הסביבה.
מירי רגב: ילדים רעבים, אנשים רעבים הם אנשים שלא תורמים לא לעצמם ולא לחברה.
מירי רגב: התפקיד שלנו הוא לעשות כל שניתן כדי שלא יהיה אף אדם רעב במדינת ישראל – ובוודאי בעולם – אבל מה שאנחנו יכולים לעשות פה במדינת ישראל.
מירי רגב: אנחנו ככנסת ישראל ועדת הפנים בוודאי תעשה כל מה שניתן כדי לסייע ולתמוך בעבודה החשובה שאתם עושים ובתרומה החשובה לצדק החברתי ולצדק הסביבתי.
אורלי לוי אבקסיס: ברשותך, אם אנשים נשארו מאוכזבים ולא הספיקו לדבר אנחנו מיד יוצאים לוועדה לזכויות הילד.
אורלי לוי אבקסיס: ננסה להקדיש שם קצת יותר זמן, נדבר על נושא הכריכים.
אורלי לוי אבקסיס: מי שמרגיש צורך להוסיף עוד דברים אז הבמה שלנו לרשותכם.
יחיאל חיליק בר: ב-13:30 כולכם מוזמנים לאולם "שפרינצק" לכנס שיסכם את היום הזה.
מירי רגב: מצוין, כל הכבוד.
מירי רגב: אני פותחת את ישיבת ועדת הפנים והגנת הסביבה בדיון חירום.
מירי רגב: על סדר היום: היערכות המשטרה להגברת הביטחון האישי בירושלים בעקבות ההתנקשות ביהודה גליק ביום רביעי האחרון.
מירי רגב: אין ספק שהניסיון לרצוח יהודי במרכז ירושלים ליד החאן, זאת עליית מדרגה שמחיבת התייחסות אחרת של המשטרה לגבי תפיסת הביטחון האישית בירושלים כולה, בין אם זה במזרח ירושלים, במרכז או בדרומה.
מירי רגב: העיר כולה צריכה לקבל התייחסות שונה מבחינת המשטרה.
מירי רגב: אתמול שמעתי את סגן ראש השב"כ היוצא, יצחק אילן, שהתייחס לסוגיה הזאת ואמר שזה ניסיון לרצח פוליטי כמו כל רצח פוליטי.
מירי רגב: שאלו אותו האם במדינת ישראל בכלל יכול להיות ניסיון לרצח פוליטי?
מירי רגב: והוא ענה: בוודאי שכן.
מירי רגב: מה שקרה עם יהודה גליק, זה ניסיון לרצח פוליטי.
מירי רגב: בהזדמנות הזאת אני מתארת לעצמי שכולם יצטרפו לאיחולים להחלמתו של יהודה גליק ידידנו, שיחזור לאיתנו וימשיך בעשייה החשובה שלו.
מירי רגב: הכתובת היתה רשומה על הקיר, זה לא סוד.
מירי רגב: ועדת הפנים והגנת הסביבה מקיימת מזה שנתיים דיונים דחופים בסוגיית ירושלים ובסוגיית מזרח ירושלים.
מירי רגב: ערכנו סיורים במזרח ירושלים.
מירי רגב: הקמת ועדת משנה בסוגיית הר הבית, הכול מתוך כוונה להחזיר את השקט לירושלים ומתוך כוונה לאפס סובלנות בטרור.
מירי רגב: מתוך כוונה שלא נצטרך לעמוד מול רצח של ערבי במזרח ירושלים על ידי יהודים קיצוניים ושלא יהיו ניסיונות דריסה ורצח של תינוקת בת 3 חודשים.
מירי רגב: המטרה היא שלא יהיו אירועים אלימים כלפי שוטרים, שריפת תחנת משטרה, שריפת תחנת דלק, יהודים שלא יכולים לעלות להר הזיתים.
מירי רגב: אנשים לא מרגישים בטוח לנסוע בשכונות הגבעה צרפתית ופסגת זאב .
מירי רגב: זאת מציאות שחייבת להשתנות ואני מאמינה שהיא תשתנה.
מירי רגב: אסור לנו לאבד את ירושלים.
מירי רגב: כשנאבד את ירושלים מבחינה ביטחונית, אנחנו נאבד גם את תל-אביב, שיהיה ברור לכולם.
מירי רגב: ירושלים היא עיר בירה ואין מדינה בעולם שמאפשרת התנהגות כזאת בבירתה.
מירי רגב: כשלא מתייחסים לעבירה קלה כחמורה, זאת התוצאה.
מירי רגב: כשיש אוזלת יד כלפי מתפרעים, זאת התוצאה.
מירי רגב: כשיש רפיסות כלפי מתפרעים, זאת התוצאה.
נחמן שי: של מי הרפיסות?
מירי רגב: של משטרת ישראל ושל בתי המשפט ושל גורמי החוק.
מירי רגב: דרך אגב, אני לא היחידה שאומרת את זה.
מירי רגב: אתה יכול לנשום עמוק ולקחת מים.
מירי רגב: אתה הצעת את זה במלחמת המפרץ ואני מחזירה את זה אליך.
מירי רגב: אתה יכול לשתות מים ולנוח.
מירי רגב: בסופו של דבר, אלא אם מישהו יגיד לי משהו אחר, תפקיד המשטרה הוא לשמור על הסדר הציבורי בירושלים עם יהודים בירושלים.
מירי רגב: בלעדי יהודים לא צריך משטרה.
מירי רגב: כשאני מדברת על הר הבית, אני לא מדברת על שינוי הסטטוס קוו בהר הבית.
מירי רגב: זה נכון שאני בעד חופש הפולחן של כל אזרח במדינת ישראל, בין אם הוא דרוזי, בין אם הוא נוצרי, בין אם מוסלמי, ובשקט אני אומרת שגם בין אם יהודי.
מירי רגב: מותר גם ליהודים להתפלל במקומות הקדושים שלהם.
מירי רגב: בנושא הסטטוס קוו אני לא עוסקת ולא עסקתי בוועדה.
מירי רגב: זאת הצעת חוק פרטית.
מירי רגב: דיברתי עליה ארוכות גם עם ראש הממשלה, כולל אתמול בערב.
מירי רגב: ביקשתי ממנו הבהרה לגבי עמדתו הברורה לקראת הדיון כאן עם המפכ"ל.
מירי רגב: עמדתו ברורה לחלוטין: יהודים ימשיכו לעלות להר הבית, כי זאת החלטת הממשלה.
מירי רגב: תפקיד המשטרה לאפשר זאת.
מירי רגב: כשההר ייסגר הוא ייסגר לכולם וכשהוא ייפתח, הוא ייפתח לכולם.
מירי רגב: עלה התאנה של הערכת מצב, בעיניי, זה עלה תאנה של המשטרה.
מירי רגב: אם היינו מאפשרים פעם ופעמיים ליהודים לעלות בשעות שלהם, לא היינו מגיעים למהומות על ההר.
מירי רגב: ברצות המוסלמים ההר נפתח וברצותם ההר נסגר.
מירי רגב: שוב, אני מדברת על עליית יהודים ולא על שינוי הסטטוס קוו על תפילת יהודים.
מירי רגב: המפכ"ל הגיע לכאן אחרי דיון בממשלה ואני מודה לו.
מירי רגב: הוא לא ויתר, הוא רצה להגיע.
מירי רגב: הוא לא יכול היה להגיע עם השר והוא גם עדכן אותי מראש על העניין הזה.
מירי רגב: אני שמחה שהוא נמצא כאן.
מירי רגב: גם ממ"ז ירושלים נמצא כאן.
מירי רגב: הוא היה כאן בדיון הקודם עם השר ואני מודה לו שהגיע לכאן גם היום.
מירי רגב: נמצאים פה גם גורמים בכירים מירושלים ואני מודה להם.
מירי רגב: נמצא פה המפכ"ל לתת מענה למספר סוגיות שהעלינו גם בפני השר ונעלה אותם פה מחדש.
מירי רגב: נמצא פה ראש עיריית ירושלים, שהוא תמיד אורח כבוד בוועדה.
מירי רגב: ראש עירית ירושלים התייחס לדברים בדיון עם השר וגם היום יתייחס למספר נושאים.
מירי רגב: לגבי סוגיות שהשר לא התייחס אליהן בדיון הקודם, המפכ"ל אמור להתייחס אליהן כאן.
מירי רגב: הנושא הראשון זה סוגיית מעצרים מנהליים של מארגני הפס"ד ופח"ע.
מירי רגב: הסוגיה השנייה זה הרחקה ממזרח ירושלים של אותם אנשים שגורמים להסתות וגורמים להפרות הסדר.
מירי רגב: הפיכת הנקודות במרחב קדם לתחנות משטרה קבועות, כן או לא?
מירי רגב: כיצד ניתן לטפל באותם תושבים במרחב קדם, עם הסד"כ הכל-כך מצומצם, אלא אם כן תוכל לחדש כאן.
מירי רגב: התייחסות לפרסומים לפיהם יש קרע בין השב"כ והמשטרה לגבי מודיעין בשכונות במזרח ירושלים ולגבי מה שקורה בהר הבית?
מירי רגב: המפכ"ל, לא היית בדיון הקודם.
מירי רגב: היועץ המשפטי אישר לנו לקיים ועדת משנה מיוחדת משותפת לוועדת החוץ והביטחון ולוועדת הפנים בכל מה שקשור באירועים שמתחיל מעוטף מזרח ירושלים אל תוך ירושלים.
מירי רגב: לדעתי, הדיון הראשון אמור להתכנס כבר בשבוע הקרוב.
מירי רגב: מן הסתם נדבר שם על נושאים שאפשר יותר לפתוח אותם לדיון ולעסוק בהם לא בצורה פומבית.
מירי רגב: תוכל להוסיף אם יש לך מה להגיד על הכותרת מעיתון "הארץ", על הנתק שיש בין השב"כ למשטרה.
מירי רגב: פריסת מצלמות בנקודות מרכזיות בחיבור למוקד אבשלום.
מירי רגב: נושא נוסף זה נושא הזיקוקים.
מירי רגב: סוף סוף הבינו שאבן הורגת.
מירי רגב: ועדת השרים לענייני חקיקה סוף סוף תאשר היום את הצעת החוק הזאת.
מירי רגב: האם אנחנו רוצים להביא משהו גם בעניין הזיקוקים.
מירי רגב: נושא נוסף: מעצר פעילים וראשי ארגונים במזרח ירושלים, בעיסאוויה של החזית העממית ובסילואן של הפת"ח.
מירי רגב: נושא נוסף: מדיניות המשטרה בנוגע להר הבית.
מירי רגב: האם היא תשתנה כתוצאה מהאירוע של ניסיון הרצח של יהודה גליק.
מירי רגב: האם אתה יכול להביא לנו היום בשורה לגבי מדיניות משטרת ישראל על הר הבית.
מירי רגב: לגבי הנושא של נשים בשחור, דיברנו על כך עם השר.
מירי רגב: דיברתי איתך על זה בהערכת המצב שאליה הצטרפתי ביום שישי.
מירי רגב: גם רז נזרי, המשנה ליועמ"ש אמר לי שהוא כן מתכוון לטפל בסוגיה של הנשים בשחור שנמצאות על ההר וממומנות על-ידי התנועה המוסלמית והן גורמות להסתה.
מירי רגב: אנחנו רוצים ליצור שקט, שהמוסלמים - - -
נחמן שי: את השתתפת בהערכת מצב של המשטרה?
מירי רגב: בסיומה, ביום שישי.
מירי רגב: רק בדברי הסיכום.
מירי רגב: אל תדאג, לא שמעתי שום דבר מיוחד שאנחנו לא נשמע כאן.
נחמן שי: זה לא מקובל לערב דרג פוליטי בהערכת מצב.
יוחנן דנינו: היא לא היתה בהערכת מצב.
מירי רגב: לכן אמרתי בסיומה.
מירי רגב: לא הייתי בהערכת מצב.
נחמן שי: אני רק רוצה להבהיר את זה.
מירי רגב: בוא נבהיר את הדברים.
מירי רגב: לא הייתי בהערכת מצב של המפכ"ל, הייתי בסיכום דבריו, כשהוא התייחס לדברים שהוא אמור להתייחס כאן.
מירי רגב: אתה יכול להירגע, אין משהו שאני יודעת ואתה לא יודע בשלב זה.
מירי רגב: אשמח לשמוע בנוגע למדיניות המשטרה בהר הבית ולגבי המעצרים של הנשים בשחור.
מירי רגב: רז נזרי, שלום לך.
מירי רגב: תודה שאתה מגיע לכאן דיון אחר דיון.
מירי רגב: גם אחרי הדיון עם השר וגם אחרי הדיון שהתקיים היום בישיבת הממשלה.
מירי רגב: אני מבקשת לשמוע תשובות לשאלות הבאות:
מירי רגב: האם אתה נותן גיבוי למעצרים המנהליים של משטרת ישראל בירושלים?
מירי רגב: אני מבקשת לשמוע על ענישה חמורה יותר והארכת מעצר של הנשים בשחור על הר הבית.
מירי רגב: מתי תביאו את ההצעה לענישה כלכלית של קטינים שמיידים אבנים?
מירי רגב: האם השלכת זיקוקים נחשבת בעיניכם כסוגיה שיש לטפל בה מבחינה משפטית.
מירי רגב: סוף סוף הבנתם שאבן הורגת והיום הצעת החוק הזאת בוודאי תעבור בוועדת שרים לחקיקה.
מירי רגב: אני מברכת אתכם על-כך, זה חשוב.
<רז ניזרי: אם כבר את מברכת אז הגשנו עשרות כתבי אישום על אבנים עוד לפני הדבר הזה.
<רז ניזרי: לכן להגיד שסוף סוף הבנו זה לא מדויק.
<רז ניזרי: אנחנו יודעים שאבן הורגת.
נחמן שי: אז אתם לא רופסים, תודה לאל.
מירי רגב: נחמן, אני מבינה שהמצב במזרח ירושלים מקובל עליך ולכן אתה חושב - - -
נחמן שי: המצב במזרח ירושלים מאוד מטריד אותי.
מירי רגב: אז אם הוא מטריד אותך – זה לא ויכוח ביני לבינך.
מירי רגב: ועדת הפנים דנה בסוגיית מזרח ירושלים והביטחון בירושלים ולא בפעם הראשונה.
מירי רגב: אפס סובלנות לטרור, אפס סובלנות מהצד היהודי ומהצד הערבי ואני מאמינה שאנחנו נחזיר את השקט לעיר.
מירי רגב: עכשיו אני רוצה לשמוע מגורמי האכיפה.
מירי רגב: הראשון המפכ"ל ואחר-כך רז נזרי.
מירי רגב: מה הם עושים ככדי שנוכל להחזיר את השקט לעיר?
מירי רגב: מכיוון שהדיון התחיל באיחור ואנחנו צריכים לסיים ב-14:15, אני מבקשת שאנשים יצטמצמו.
מירי רגב: אני רוצה לתת רשות דיבור לכל חברי הכנסת שהגיעו לכנסת ביום שהוא לא יום כנסת.
<יוסי אינדור: אולי גם לציבור הנפגעים.
מירי רגב: גם לחלק מהציבור.
מירי רגב: אני יודעת שהשתחררת מבית החולים כדי להגיד את דבריך.
מירי רגב: בריאות טובה גם לך.
מירי רגב: אתה האזרח הראשון שרשום כדובר.
מירי רגב: כבוד המפכ"ל, בבקשה.
<יוחנן דנינו: גברתי, יושבת ראש ועדת הפנים, חברי הכנסת, ראש עירית ירושלים, מכובדיי כולם.
<יוחנן דנינו: קודם כל, אני שמח שהנושא הזה של ירושלים נמצא פה על סדר יומה של הוועדה.
<יוחנן דנינו: כמו שאמרת, אני מגיע עכשיו מישיבת ממשלה שעסקה בנושא הזה במשך כמה שעות רצופות.
<יוחנן דנינו: אנחנו עוסקים בירושלים לאורך כל השנים.
<יוחנן דנינו: אנחנו עוסקים בביטחונה של ירושלים, אנחנו עוסקים בשלום הציבור ובטחונו בכל רחבי הארץ ובירושלים, בדגש על הר הבית.
<יוחנן דנינו: בימי מבצע "שובו אחים", שם ראינו את שינוי המגמה, במהלך המבצע ועד הרצח של הנער אבו חדיר בירושלים, היתה עלייה גדולה מאוד, הסלמה ממש בהפרות הסדר בירושלים, בשכונות ובסביבותיה.
<יוחנן דנינו: זה זלג מירושלים למקומות נוספים בארץ.
<יוחנן דנינו: ראינו את זה בוואדי עררה, במשולש, בנצרת, ביפו ובעוד מקומות ברחבי הארץ.
<יוחנן דנינו: אני רוצה לומר שהטיפול הנחוש שנתנו אז – הוא היה טיפול נחוש כי עובדתית אנחנו הצלחנו להוריד בצורה משמעותית מאוד את ההיקפים, גם כאן וגם ברחבי הארץ.
<יוחנן דנינו: השתמשנו בארבעה עקרונות שחוזרים על עצמם גם בימים האלה.
<יוחנן דנינו: הדבר הראשון זה פיזית, להביא לפה כמה שיותר שוטרים.
<יוחנן דנינו: הרי אין לנו מספר לא מוגבל של שוטרים.
<יוחנן דנינו: אם אני מתגבר מקום אחד, אני עושה זאת על חשבון מקומות אחרים.
<יוחנן דנינו: אבל אם ירושלים צריכה תגבור, ירושלים תמיד תהיה בעדיפות עליונה.
<יוחנן דנינו: בכל מבצע "צוק איתן" ירושלים תוגברה באלפי שוטרים.
<יוחנן דנינו: הקשב הציבורי, בצדק, היה מופנה למבצע "צוק איתן", למערכה הלאומית שהיינו כולנו חלק ממנה.
<יוחנן דנינו: אבל כאן בשקט, מחוז ירושלים, יחד עם כל כוחות התגבור עשו כאן עבודה באמת רצינית ויסודית.
<יוחנן דנינו: אז קודם כל, נוכחות ובולטות, כמה שיותר שוטרים בכל המקומות, כולל בשכונות.
<יוחנן דנינו: הטענה שלא נכנסים לשכונות לא נכונה עובדתית.
<יוחנן דנינו: הדבר השני זה שימוש באמצעים.
<יוחנן דנינו: שימוש באמצעי פיזור, שבעבר השתמשנו בהם פחות, אם זה תותחי מים שהשתמשנו בהם בחומרים נוספים שהוכיחו את עצמם.
<יוחנן דנינו: השתמשנו גם באמצעי פיזור נוספים כמו כדורי ספוג.
<יוחנן דנינו: בעצם המטרה המרכזית שלנו היתה לפזר את הפרות הסדר, לפזר את ההמון, בלי לגרום להרוגים.
<יוחנן דנינו: אני מזכיר שקל מייד לעבור לנשק חי.
<יוחנן דנינו: קל מאוד, זרקו עליך אבנים קדימה הסתער.
<יוחנן דנינו: לא זאת הכוונה.
<יוחנן דנינו: זה לא נכון.
<יוחנן דנינו: אנחנו חיים במדינה שבה צריך לדעת להשתמש בכוח בצורה מושכלת.
<יוחנן דנינו: אני מאמין שקודם כל צריך להחזיר את הסדר על כנו באמצעות כל אמצעי האל-הרג הקיימים, אבל לא להסתפק בזה.
<יוחנן דנינו: טועה מי שחושב שהסתפקנו בזה שפיזרנו את ההפגנה – לא.
<יוחנן דנינו: לקחנו את כל סרטי הצילום, לקחנו את כל המודיעין השב"כי, שאגב, הוא חלק בלתי נפרד המאמץ שלנו.
<יוחנן דנינו: אני כבר אומר כאן במאמר מוסגר שאין בינינו לבין השב"כ שום קרע.
<יוחנן דנינו: אנחנו משתפים פעולה בצורה מצוינת, גם בירושלים וגם במקומות אחרים.
<יוחנן דנינו: השב"כ מעביר לנו כל מידע שמגיע לידיו, שהוא רלוונטי לאחריות המשטרה ולפעילות המשטרה.
<יוחנן דנינו: אנחנו לוקחים את הראיות האלה ואנחנו ניגשים לחשודים ומבצעים מעצרים.
<יוחנן דנינו: תבדקו טוב מה קרה לא בחודשים האחרונים כי בחודשים האחרונים עיניי כולם נשואות לירושלים.
<יוחנן דנינו: תבדקו מה קרה בשנים אחרונות בירושלים.
<יוחנן דנינו: תבדקו כמה עצורים עד תום ההליכים עצרנו בירושלים על הפרות סדר.
<יוחנן דנינו: אתם תגלו עלייה במאות אחוזים בשנים האחרונות.
<יוחנן דנינו: השקט שהיה, יחסית, הוא לא היה סתם אלא בגלל עבודה קשה של המשטרה.
<יוחנן דנינו: הדבר השלישי זה מיצוי הדין עם החשודים.
<יוחנן דנינו: כמו שאמרתי, זה מעצרים, הגשת כתבי אישום ומעצרים עד תום ההליכים.
<יוחנן דנינו: הדבר הרביעי הוא כמובן ההידברות עם המנהיגות.
<יוחנן דנינו: לכולם יש אחריות ואנחנו לא ניתן לאף אחד לעזוב את האחריות שלו או לסגת ממנה.